Takkapihta tahtvat Sheen endist naist ja lapsi kodust välja tõsta. 2011. aastal ostis ta neile enda lähedale maja, et saaks lastega rohkem suhelda, ent nüüd olevat ta Richardsile teatanud, et nad peavad esimesel võimalusel välja kolima, sest ta paneb maja müüki. Väidetavalt arvab mees, et Richards hoiab tütreid temast eemal. Denise’ile lähedased allikad selgitavad, et näitlejatar ei saa iga kord, kui Charliel tuju tuleb, lastega kohale rutata. Samuti ei tahtvat ta neid isaga omapead jätta. Pole ka ime, sest Sheen läks viimasele abikaasale Brooke Muellerile, kellest ta samuti juba lahutatud on, kallale ja vahistati. Richards hoolitses vahepeal Sheeni ja uimastisõltuvusega maadelnud Muelleri kaksikute eest, kuid loobus sellest mullu novembris laste vägivaldse ja kontrollimatu käitumise pärast.